CELEX: 32014D0748
Language: fi
Date: 2014-10-28 00:00:00
Title: Komission päätös, annettu 28 päivänä lokakuuta 2014, neuvoston direktiivin 89/686/ETY 7 artiklan mukaisesta Saksan toteuttamasta toimenpiteestä, jolla kielletään tyyppiä FHA, FHB ja FSmS olevien palovöiden markkinoille saattaminen (tiedoksiannettu numerolla C(2014) 7757)

30.10.2014   
               
               
                  FI
               
               
                  Euroopan unionin virallinen lehti
               
               
                  L 309/35
               
            
         KOMISSION PÄÄTÖS,
         annettu 28 päivänä lokakuuta 2014,
         neuvoston direktiivin 89/686/ETY 7 artiklan mukaisesta Saksan toteuttamasta toimenpiteestä, jolla kielletään tyyppiä FHA, FHB ja FSmS olevien palovöiden markkinoille saattaminen
         
            
               (tiedoksiannettu numerolla C(2014) 7757)
            
         
         
            (2014/748/EU)
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY (1) ja erityisesti sen 7 artiklan,
         sekä katsoo seuraavaa:
         
                     (1)
                  
                  
                     Saksan viranomaiset ilmoittivat elokuussa 2013 komissiolle toimenpiteestä, jolla kielletään yrityksen Dietrich & Co. GmbH, Rossauer Strasse 49a, 09661 Rossau, OT Seifersbach (Saksa), valmistamien tyyppiä FHA, FHB ja FSmS olevien palovöiden markkinoille saattaminen. Tuotteissa oli direktiivin 89/686/ETY mukainen CE-merkintä ja ne oli testattu ja tyyppitarkastettu noudattaen yhdenmukaistettua standardia EN 358:1999 Työntekijää tukevat ja putoamista estävät henkilönsuojaimet. Pylväsvyöt ja varmistusvyöt sekä niiden kanssa käytettävät hihnat ja köydet.
                  
               
                     (2)
                  
                  
                     Palovyöt ovat henkilönsuojaimia, jotka on luokiteltu varmennusluokkaan III. Tällaisiin henkilönsuojaimiin, jotka on tarkoitettu suojaamaan sellaisilta henkeä uhkaavilta vaaroilta tai vakavilta ja peruuttamattomilta terveysriskeiltä, joiden osalta valmistaja voi olettaa, että käyttäjä ei kykene itse arvioimaan niiden välittömiä vaikutuksia riittävän ajoissa, sovelletaan valmistajan tilaamaa ja ilmoitetun laitoksen suorittamaa EY-tyyppihyväksyntätarkastusta ja EY-laadunvalvontajärjestelmää.
                  
               
                     (3)
                  
                  
                     Saksan viranomaisten edellä mainitun valmistajan tuotantolaitoksessa tekemässä tarkastuksessa kävi ilmi, että esitetyt, tyyppiä FHA, FHB ja FSmS olevia palovöitä koskevat tyyppihyväksyntätodistukset eivät olleet voimassa, koska osa varusteista — hihnan materiaali — oli vaihdettu, ja EY-tyyppihyväksyntä koski ainoastaan testiin toimitettuja osia. Sen vuoksi seuraavia direktiivin 89/686/ETY vaatimuksia ei noudatettu:
                     
                                 —
                              
                              
                                 8 artiklan 2 kohta (EY-tyyppihyväksyntä): tuotteet eivät olleet samanlaisia kuin mallit, joille EY-tyyppihyväksyntä oli annettu,
                              
                           
                                 —
                              
                              
                                 12 artikla (EY-vaatimustenmukaisuusvakuutus): EY-vaatimustenmukaisuusvakuutus ei ollut voimassa, koska siinä viitattiin 11 artiklan mukaisesti laadunvalvontajärjestelmään, jota ei ollut toteutettu,
                              
                           
                                 —
                              
                              
                                 13 artiklan 1 kohta (CE-merkintä): ilmoitetun laitoksen tunnusnumeroa DEKRA EXAM (NB 0158) käytettiin väärin, koska laadunvalvontajärjestelmää ei ollut toteutettu.
                              
                           
               
                     (4)
                  
                  
                     Lisäksi tyyppiä FHB olevat palovyöt eivät täyttäneet yhdenmukaistetun standardin EN 358:1999 kohdan 4.2.1 vaatimuksia staattisen lujuuden osalta, eikä näin ollen direktiivin 89/686/ETY liitteessä II säädettyä olennaista terveys- ja turvallisuusvaatimusta 1.3.2 Keveys ja kestävyys. Yrityksen Dietrich & Co. GmbH valmistamien palovöiden staattiseksi lujuudeksi mitattiin 7,2 kN ja 9,4 kN, vaikka standardissa vaaditaan vähintään 15kN.
                  
               
                     (5)
                  
                  
                     Komissio otti yhteyttä valmistajaan ja pyysi tätä esittämään huomautuksensa Saksan viranomaisten toteuttamien toimenpiteiden johdosta.
                  
               
                     (6)
                  
                  
                     Saksan viranomaiset ilmoittivat komissiolle 22 päivänä lokakuuta 2013 toimen tuloksista. Saksan viranomaiset totesivat valmistajalta saatujen asiakirjojen perusteella, että direktiivin 89/686/ETY vaatimusten noudattamatta jättäminen koskee ainoastaan vuoden 2011 ja 2012 tuotantoa. Valmistaja on suorittanut korjaavia toimia ja vuoden 2013 alusta tuotanto oli kyseisen direktiivin säännösten mukaista. Valmistaja Dietrich & Co. veti vapaaehtoisesti markkinoilta seuraavat tyyppiä FHB olevat palovyöt:
                     
                                 —
                              
                              
                                 sarjanumerot 0439–0738, valmistettu vuonna 2011,
                              
                           
                                 —
                              
                              
                                 sarjanumerot 0739–1078, valmistettu vuonna 2012.
                              
                           
               
                     (7)
                  
                  
                     Saatavilla olevien asiakirjojen, ilmaistujen näkemysten ja asianomaisten osapuolten suorittamien toimenpiteiden perusteella komissio katsoo, että vuosina 2011 ja 2012 valmistetut tyyppiä FHA, FHB ja FSmS olevat palovyöt eivät täytä yhdenmukaistetun standardin EN 358:1999 4.1.2 kohtaa, kun kyse on direktiivin 89/686/ETY liitteessä II vahvistetusta olennaisesta terveys- ja turvallisuusvaatimuksesta 1.3.2 Keveys ja kestävyys. Valmistaja on jo toteuttanut Saksan viranomaisten määräyksestä kaikki tarvittavat toimenpiteet poistaakseen tällaiset vaatimustenvastaiset tuotteet markkinoilta ja korjatakseen kyseiset puutteet, jotta tuotteet olisivat direktiivin 89/686/ETY vaatimusten mukaisia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Saksan viranomaisten toimenpide, jolla kielletään Dietrich & Co. GmbH:n valmistamien tyyppiä FHA, FHB ja FSmS olevien palovöiden markkinoille saattaminen, on perusteltu.
         
         
            2 artikla
            Tämä päätös koskee yksinomaan vuosina 2011 ja 2012 valmistettuja tuotteita.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 28 päivänä lokakuuta 2014.
            
               
                  Komission puolesta
               
               Ferdinando NELLI FEROCI
               
                  Komission jäsen
               
            
         
         
            (1)  EYVL L 399, 30.12.1989, s. 18.